Ons was twee gesinne en het die kuiertjie baie geniet. Die omgewing is pragtig en hulle het 'n buurtwag wat die area patrolleer in die nag vir veiligheid. Die geriewe in die huis is baie gerieflik.
Perfekte manier om 'n trounaweek af te sluit, huis is goed toegerus met 'n pragtige uitsig. Sal vir seker weer gaan oorbly.
The Royal Coachman is volgens ons dié plek om by te bly in Clarens. net sowat 6 km of so van die dorp af en die uitsig van die dek af is lieflik, net soos 'n mooi legkaart! Die huis is slim ontwerp so dis ruimer as wat mens verwag. Ons het 2 wonderlike nagte daar spandeer en ons sal definitief weer daar bly want 2 nagte is net te min. Ons beveel dit hoog aan.
Ons het 5 heerlike dae naby Clarens geniet. Die huis is perfek geleë, naby aan die dorp maar tog voel jy of jy ver op 'n plaas bly! Die koeie wei rondom die huis en die voëls is in oorvloed - 'n pragtige uitsig. Neem net muskietweerders saam en ekstra vermaak vir kleiner kinders.
Heerlike plek om uit te rus met alles in die huis wat jy nodig het! Netjies en gerieflik - sal beslis weer daar 'n draai gaan maak!
Ons het een nag hier deurgebring en die verblyf het al ons verwagtinge oorskry. Ongelooflike uitsigte en rustige omgewing maak vir die perfekte wegbreek. Ook lekker vis gevang. Sal die plek definitief aanbeveel!
Die plek is pragtig behalwe die kookware / potte en panne is in 'n baie swak toestand. Al die teflon is afgeskuur en die aliminiumpotte kan gerus vervang word met ordentlike potte en panne.
Die huis is op 'n pragtige plek geleë met 'n houtdek wat bo-oor 'n dam gebou is. Netjiese kamers met al die geriewe wat 'n mens wil hê. Die kombuis is goed toegerus met alles wat nodig is. Die kamers het kaggels in wat lekker is op koue aande. Daar is ook 'n loft met 2 enkelbeddens. Die verwelkomings-craft biere in die yskas was 'n lekker verrassing. Ek het nie my vlieghengelstokke gehad nie, maar het groot karpe die aand in die dam gesien. Die braai buite is 'n bietjie klein en gehawend en kan dalk opgradeer word. Die CD-speler het ook al beter dae gesien en kan vervang word. Verder was alles skoon en netjies en het die oornagaand baie geniet. Dit is 'n bietjie duur vir een gesin (2 volwassenes en een kind onder 3). Ons het R2,400 vir die nag betaal. As 'n mens 2 gesinne is, sal die prys beduidend afkom per gesin.
Ons het net 1 aand oorgeslaap. Alles was mooi en netjies in die huis. Vure was gepak in al die kaggels, en 'n mis het gedryf oor die foreldam voor die huis. Die beddens is gemaklik, die kussings ook. Ek sal weer wil teruggaan.
Dit was 'n ongelooflike mooi blyplek wat ten volle toegerus is. Een van ons vriende wat saamgegaan het, was 'n chef, en hy het alles in daardie kombuis kon kry om heerlike geregte vir ons voor te berei. Die dekor is baie klassiek en "homely". Ten spyte daarvan dat die dam baie droog is as gevolg van die erge droogte wat SA ervaar het, was dit steeds 'n beeldskone plek om te bly, die stilte te ervaar en ons batterye te herlaai.
Royal Coachman is 'n aanbeveling vir almal, van kaggels tot verhitte vloere en dan ook nog die mooi uitsig oor die Drakensberge, met 'n groot plaasdam vir visvang. Sien julle gou weer!